b'\n_START_ARTICLE_\nApollo 18 (elokuva)\n_START_SECTION_\nJuoni\n_START_PARAGRAPH_\nApollo 17, joka l\xc3\xa4hetettiin matkaan 17. joulukuuta 1972, oli viimeinen miehitetty kuulento. Elokuvassa kuitenkin Yhdysvaltain puolustusministeri\xc3\xb6 l\xc3\xa4hett\xc3\xa4\xc3\xa4 joulukuussa 1974 kolme amerikkalaista astronauttia Apollo-aluksella salaiselle teht\xc3\xa4v\xc3\xa4lle Kuuhun siten, ett\xc3\xa4 Saturn V -raketin laukaisu lavastetaan puolustusministeri\xc3\xb6n painavan satelliitin laukaisuksi. Elokuva koostuu vastik\xc3\xa4\xc3\xa4n l\xc3\xb6ydettyn\xc3\xa4 esitetyst\xc3\xa4 filmimateriaalista, jonka astronautit kuvaavat teht\xc3\xa4v\xc3\xa4ns\xc3\xa4 aikana. Yll\xc3\xa4tyksekseen he l\xc3\xb6yt\xc3\xa4v\xc3\xa4t Kuusta neuvostoliittolaisten kosmonauttien jalanj\xc3\xa4lki\xc3\xa4, avaruuskyp\xc3\xa4r\xc3\xa4n, kuolleen kosmonautin ja ven\xc3\xa4l\xc3\xa4isen kuuhunlaskeutumisaluksen. Lopulta he l\xc3\xb6yt\xc3\xa4v\xc3\xa4t vaarallisen parasiittisen el\xc3\xa4m\xc3\xa4nmuodon, joka hy\xc3\xb6kk\xc3\xa4\xc3\xa4 heid\xc3\xa4n kimppuunsa ja surmaa heid\xc3\xa4t._NEWLINE_Astronauttien kuolemat salataan v\xc3\xa4itt\xc3\xa4m\xc3\xa4ll\xc3\xa4 heid\xc3\xa4n kuolleen onnettomuuksissa ja ruumiiden j\xc3\xa4\xc3\xa4neen l\xc3\xb6ytym\xc3\xa4tt\xc3\xa4. Epilogissa kerrotaan Kuusta tuodun satoja kiloja kuukivi\xc3\xa4, joista osa on kadonnut mystisesti.'